|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 20-17-ОС/4

Дана: 20.03.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 20-17-ОС - *Набавка реагенаса и потрошног материјала за биохемијске анализаторе за потребе Центра за лабораторијску медицину у оквиру Клиничког центра Војводине***

**ПИТАЊA ПОТЕНЦИЈАЛНОГ ПОНУЂАЧА:**

,,Predmet: Zahtev, molba za izmenom konkursne dokumentacije po JN broj 20-17-OC

Na osnovu člana 63. stav 2. ZJN-a, obraćamo Vam se sa zahtevom za razjašnjenjem i izmenom konkursne dokumentacije i to:

Uvidom u konkursnu dokumentaciju po JN broj 20-17-OC utvrdili smo daje naručilac raspisao nabavku potrošnog materiala za laboratorijske uređaje koji su u vlasništvu Ustanove.To je legitimno pravo naručioca, ali ukoliko bi naručilac izvršio ispitivanje tržišta uvideo bi da postoji još proizvođača i ovlašćenih ponuđača na teritoriji Republike Srbije koji mogu da ponude laboratorijske uređaje istih i mnogo boljih karakteristika u smislu primene i namene.Omogućavanjem konkurencije naručilac će ispoštovati svoju zakonsku obavezu i što je bitnije pri kupovini će postići najveću vrednost za opredeljena sredstva, a što je jedan od osnovnih ciljeva javnih nabavki.

Izmenom konkursne dokumentacije osim gore navedenog se mogu nabaviti aparati kroz postupak javne nabavke putem posluge i biće vezani za vremenski period trajanja ugovora iz predmetne javne nabavke , čime za naručioca ne postoji opasnosti da ponuđači, a što se dešava kroz cenu reagenasa i potrošnog materijala •'izvuku" otplate i samu vrednost aparata i to pre preporučenog vremenskog perioda eksploatacije.

Napominjemo da je sam budžet za iv-vitro dijagnostička medicinska sredstva limitiran i uvek nedostaje sredstava za dijagnostiku iz raznih razloga jer je sastavni deo budžeta sa sanitetski medicinski potrošni material iz ugovora sa RFZO, i samim Pravilnikom su ta sredstva limitirana , retko se dešava da Ustanove aneksom ugovora povećaju iznos sredstava tokom trajanja fiskalne, tekuće godine.

Zato vas molimo da razmotrite naš zahtev i izmenom konkursne dokumentacije omogućite nam učešćeu potupku javne nabavke, jer bi to jedino bilo u skladu sa ZJN, ekonomično i efikasno za naručioca i budžet Republike Srbije.“

**ОДГОВОР НАРУЧИОЦА:**

Наручилац остаје при својим захтевима из Конкурсне документације, јер је наручилац објавио поступак јавне набавке за реагенсе и потрошни материјал за биохемијске анализаторе, који су у власништву Клиничког центра Војводине, што је свакако легитимно право наручиоца. Наведени лабораторијски апарати су апарати водећих светских произвођача и било би потпуно неоправдано и нерационално размишљати о набавци других апарата.

С поштовањем,

*Комисија за јавну набавку 20-17-ОС*